**Zmluva o nájme nebytových priestorov**

Prenajímateľ : Základná škola – Grundschule, Hradné námestie 38, 060 01 Kežmarok

zastúpená Mgr. Miroslavom Beňkom – riaditeľom školy

Sídlo: Hradné námestie 38, Kežmarok

IČO: 36158976

Bankové spojenie: UniCredit Bank Czech Republic and Slovakia, a.s., pobočka Kežmarok

Číslo účtu: 6619101005/1111

a

Nájomca: Mestský športový klub Kežmarok

Zastúpený p. Mgr. Ľubomírom Kovalským

Bytom: Trhovište 2,060 01 Kežmarok

IČO: 42083478

DIČ: 2022639861

**I.**

**Predmet a doba nájmu**

1. Prenajímateľ prenecháva v objekte Základnej školy - Grundschule na dočasné užívanie nebytové priestory – veľkú *telocvičňu bez použitia spŕch – velejbalovvý klub*
2. Prenajímateľ prenajíma telocvičňu nájomcovi na dobu od 21.02.2017–30.06.2017,každý utorok a štvrtok v čase od 17,00 do 18,00 hod,s výnimkou prázdnin, štátnych a cirkevných sviatkov, kedy sa telocvičňa neprenajíma.

**II.**

**Účel nájmu**

1. Účelom nájmu je prenechanie nebytového priestoru nájomcovi na vykonávanie športovej činnosti. Prenajímateľ bude nájomcovi súčasne zabezpečovať vykurovanie nebytových priestorov.

**III.**

**Nájomné a spôsob jeho úhrady**

1. Cena nájmu je dohodnutá v súlade so Zásadami hospodárenia s majetkom mesta Kežmarok - Prílohou č. 1, ktorou sa stanovujú sadzby minimálneho nájomného za prenájom nehnuteľného majetku mesta Kežmarok vo výške 5,50 €/hod.
2. Nájomca sa zaväzuje uhrádzať nájomné bezhotovostným spôsobom na účet prenajímateľa uvedený v záhlaví zmluvy.

**IV.**

**Skončenie nájmu**

1. Nájomný vzťah končí písomnou dohodou zmluvných strán, výpoveďou vo výpovednej lehote alebo odstúpením od tejto zmluvy v odôvodnených prípadoch.

2. Výpovedná lehota je jeden mesiac a začína plynúť prvým dňom mesiaca nasledujúceho po mesiaci, v ktorom bola doručená písomná výpoveď.

3. Odstúpenie od zmluvy o nájme sa vzťahuje na dôvody:

- nerešpektovanie vnútorného školského poriadku školy

- požívanie alkoholických nápojov v priestoroch školy a telocvične

- porušovanie zákazu fajčenia vo všetkých objektoch školy, včítane školského dvora

- hrubé porušovanie dobrých mravov

- nerešpektovanie pokynov službukonajúcej vrátničky/ka v priestoroch telocvične (odchod z budovy v určený čas, neporiadok v telocvični a iných priestoroch, plytvanie s vodou a elektrinou, hlučné správanie sa a pod.)

**V.**

**Ostatné dojednania**

1. Nájomca je povinný starať sa o prenajatý nebytový priestor a zariadenie prenajímateľa v ňom sa nachádzajúce s potrebnou starostlivosťou a robiť všetky potrebné úkony na predchádzanie a zabránenie vzniku škody.
2. Nájomca berie na vedomie, že v prenajatých nebytových priestoroch môže užívať iba zariadenie vo vlastníctve prenajímateľa, ktoré sa v prenajatom priestore nachádza.
3. Nájomca ďalej berie na vedomie, že v priestoroch školy je zakázanéfajčenie, uloženie bicyklov a že cvičiaci sú povinní prezúvať sa do neznečistenej športovej obuvi.
4. Nájomca je povinný potreby opráv, ktoré je povinný vykonať prenajímateľ písomne nahlásiť prenajímateľovi. Opravy a úpravy zamerané na vylepšenie nebytového priestoru zo strany nájomcu sú možné len po predchádzajúcom písomnom súhlase prenajímateľa.
5. Nájomca je povinný rešpektovať pokyny zodpovedného zamestnanca školy, ktorý kontroluje a dozerá na majetok školy.
6. Ak dôjde k poškodeniu predmetu nájmu nevhodným užívaním nájomcu, bude náklady na odstránenie spôsobenej škody znášať nájomca v plnom rozsahu.

**VI.**

**Záverečné ustanovenia**

1. Na právne vzťahy touto zmluvou neupravené sa vzťahujú príslušné ustanovenia zákona č. 116/1990 Zb. o nájme a podnájme nebytových priestorov v platnom znení a ďalších všeobecne záväzných právnych predpisov, najmä ustanovenia Občianskeho zákonníka.
2. Zmluva je vyhotovená v2 exemplároch, z ktorých každá zmluvná strana obdrží po l vyhotovení.
3. Zmluva nadobúda platnosť dňom jej podpísania zmluvnými stranami a účinnosť dňom nasledujúcim po dni jej zverejnenia.

V Kežmarku dňa 21.02.2017

Prenajímateľ: Nájomca:

............................................ ........................................

Mgr.Miroslav Beňko